paragraph_text: Njegova je vladavina u usporedbi s prethodnicima doba mira, a sultan od sunarodnjaka za svoj način vladanja dobiva nadimak "Pravedni", što kraj njegove vladavine uopće ne opravdava. Naime, po tadašnjem Osmanskom zakonu sultana je trebao naslijediti najstariji sin, ali Bajazid je preferirao drugog po starosti Ahmeda. Uvidjevši u očevom kršenju zakona priliku za sebe trećerođeni sin Selim I. je uspio dobiti podršku janjičara i izvršiti državni udar 15. travnja 1512. godine, pogubiti svoju braću i prisiliti oca na abdikaciju. U njegovo vrijeme je vezir bio i veliki Ahmed-paša Hercegović hrvatskoga podrijetla.